Na temelju članka 229. stavak (3) i članka 230. stavak (1) Zakona o gospodarskim društvima (Službene novine Federacije BiH, br. 81/15 i 75/21), članka 34. stavak (1) Statuta Javnoga poduzeća "Elektroprivreda Hrvatske zajednice Herceg Bosne" dioničko društvo Mostar, broj: SD-8/16 od 29. lipnja 2016. godine i broj: SD-6/19 od 19. lipnja 2019. godine, te sukladno Odluci Nadzornoga odbora o sazivanju 50. (izvanredne) skupštine Javnoga poduzeća "Elektroprivreda Hrvatske zajednice Herceg Bosne" d.d. Mostar, broj: NO-353/24 od 16. veljače 2024. godine, Nadzorni odbor Društva objavljuje

**OBAVIJEST**

**o sazivanju 50. (izvanredne) skupštine**

**Javnoga poduzeća "Elektroprivreda Hrvatske zajednice Herceg Bosne" d.d. Mostar**

1. **Datum, vrijeme i mjesto održavanja**

Skupština Javnoga poduzeća "Elektroprivreda Hrvatske zajednice Herceg Bosne" dioničko društvo Mostar održat će se 6. ožujka 2024. godine (srijeda) s početkom u 12.00 u prostorijama Društva u Mostaru, Ulica Alekse Šantića 106A (zgrada Proizvodnje električne energije).

1. **Dnevni red Skupštine**

Za Skupštinu se predlaže sljedeći dnevni red:

1. Izbor radnih tijela Skupštine Društva:
2. Predsjednika Skupštine
3. Dva ovjerivača zapisnika
4. Donošenje Odluke o razrješenju članova Nadzornoga odbora JP "ELEKTROPRIVREDA HZ HB" d.d. Mostar zbog isteka mandata;
5. Donošenje Odluke o izboru i imenovanju vršitelja dužnosti članova Nadzornoga odbora JP "ELEKTROPRIVREDA HZ HB" d.d. Mostar ispred državnoga kapitala;
6. Donošenje Odluke o usvajanju Plana poslovanja JP "ELEKTROPRIVREDA HZ HB" d.d. Mostar za 2024. – 2026. godinu.

Vezano za točku 2. dnevnoga reda Skupštine, ovlašteni predstavnik državnoga kapitala iz nadležnosti Federacije Bosne i Hercegovine odnosno Vlada Federacije Bosne i Hercegovine je na svojoj 27. sjednici donijela Odluku o davanju prethodne suglasnosti Skupštini Gospodarskog društva JP "ELEKTROPRIVREDA HZ HB" d.d. Mostar za razrješenje članova Nadzornog odbora Gospodarskog društva JP "ELEKTROPRIVREDA HZ HB" d.d. Mostar ispred državnog kapitala, V. broj: 150/2024 od 8. veljače 2024. godine.

Napomena: Mandat članu Nadzornoga odbora imenovanom ispred skupine dioničara s najmanje 5 % od ukupnog broja dionica s pravom glasa, traje do isteka mandata članovima imenovanim ispred državnoga kapitala.

Vezano za točku 3. dnevnoga reda Skupštine, Vlada Federacije Bosne i Hercegovine je na istoj svojoj sjednici donijela Odluku o davanju prethodne suglasnosti Skupštini Gospodarskog društva JP "ELEKTROPRIVREDA HZ HB" d.d. Mostar za imenovanje vršitelja dužnosti članova Nadzornog odbora Gospodarskog društva JP "ELEKTROPRIVREDA HZ HB" d.d. Mostar ispred državnog kapitala, V. broj: 151/2024 od 8. veljače 2024. godine, kojom su za vršitelje dužnosti članova Nadzornoga odbora JP "ELEKTROPRIVREDA HZ HB" d.d. Mostar ispred državnoga kapitala, do okončanja natječajne procedure, a najduže na vremensko razdoblje do najviše tri mjeseca, predloženi sljedeći kandidati:

1. Božo Perić;
2. Zoran Buntić;
3. Karmela Miletić;
4. Ivica Krivić;
5. Jugoslav Brdar;
6. Ružica Mikulić.
7. **Pravo na sudjelovanje i prijava za sudjelovanje u radu i odlučivanju Skupštine**

Pravo sudjelovanja i odlučivanja na Skupštini imaju dioničari upisani na listu dioničara kod Registra vrijednosnih papira u Federaciji Bosne i Hercegovine 30 (trideset) dana prije datuma održavanja Skupštine ili posljednjega radnog dana koji prethodi tom roku ako on pada u neradni dan. Skupštini mogu nazočiti dioničari ili punomoćnici dioničara koji su se prijavili Odboru za glasovanje, imenovanom Odlukom Nadzornoga odbora o sazivanju Skupštine, najkasnije 3 (tri) dana prije dana određena za održavanje Skupštine.

Dioničar ili punomoćnik dioničara dužan je podnijeti prijavu za sudjelovanje u radu i odlučivanju na Skupštini neposredno ili preporučenom poštom na adresu sjedišta Društva u Mostaru (Javno poduzeće "Elektroprivreda Hrvatske zajednice Herceg Bosne" d.d. Mostar, Ulica kralja Petra Krešimira IV broj: 6-A, 88000 Mostar, BiH) ili faksom (na broj: 036/335-777), s naznakom: "Za Skupštinu Društva".

U slučaju neposredna prijavljivanja, prijava se podnosi u prostorijama Društva u Mostaru, Ulica kralja Petra Krešimira IV broj: 6-A.

1. **Pravo sudjelovanja u radu i odlučivanju Skupštine preko punomoćnika**

Pravo sudjelovanja u radu i odlučivanju Skupštine Društva dioničar može ostvariti osobno ili putem punomoćnika, koji je dužan postupati sukladno uputama dioničara, a ako upute nije dobio, sukladno razumnoj prosudbi najboljega interesa dioničara.

Osim svake poslovno sposobne fizičke osobe, punomoćnik može biti pravna osoba registrirana za poslove posredovanja u prometu vrijednosnih papira i udruga sa svojstvom pravne osobe utemeljena i registrirana radi udruživanja i zastupanja dioničara, u kojim slučajevima ovlasti iz punomoći vrši zakonski ili opunomoćeni zastupnik takve pravne osobe.

Punomoć za sudjelovanje u radu i odlučivanju Skupštine daje se nakon objave Obavijesti o sazivanju Skupštine u obliku ovjerene pisane izjave koju je potpisao dioničar vlastodavca i punomoćnik. Punomoć se dostavlja Društvu osobno, poštanskom pošiljkom, faksom ili elektroničkom poštom, najkasnije 3 (tri) dana prije dana određena za održavanje Skupštine Društva, a original se dostavlja na samoj Skupštini.

1. **Dopuna dnevnoga reda Skupštine**

Dioničar ili skupina dioničara s najmanje 5 % od ukupnog broja dionica s pravom glasa ima pravo u pisanom obliku predložiti izmjenu dnevnoga reda i prijedloga odluka Skupštine. Prijedlog se dostavlja u pisanom obliku neposredno ili preporučenom poštom na već navedenu adresu, najkasnije u roku od 8 (osam) dana od dana objave ove Obavijesti.

1. **Glasovanje u Skupštini**

Glasovanje u Skupštini vrši se glasačkim listićima koji sadrže ime ili tvrtku dioničara i broj glasova kojima raspolaže. Glasovanje se vrši zaokruživanjem na glasačkom listiću odgovora "za" ili "protiv" prijedloga odluke ili imena kandidata pri izboru tijela Društva.

1. **Radna tijela Skupštine**

Odbor za glasovanje, imenovan Odlukom Nadzornoga odbora, provjerava valjanost punomoći i identitet dioničara i punomoćnika, utvrđuje kvorum i rezultate glasovanja, te obavlja druge poslove vezane za glasovanje na Skupštini.

Zapisnik Skupštine vodit će tajnik Društva ili druga ovlaštena osoba. Skupštinom do izbora predsjednika Skupštine Društva predsjedava nazočni dioničar ili punomoćnik dioničara s najvećim brojem dionica s pravom glasa. Skupština Društva većinom glasova, između nazočnih dioničara i punomoćnika dioničara, bira predsjednika Skupštine i dva ovjerivača zapisnika.

1. **Uvid u materijale za Skupštinu**

Idućega dana od dana objavljivanja ove Obavijesti do dana održavanja Skupštine, dioničari i punomoćnici dioničara imaju pravo neposredna uvida u pripremljene materijale za Skupštinu Društva u prostorijama Društva u Mostaru, Ulica kralja Petra Krešimira IV broj: 6-A, svakim radnim danom od 9.30 do 13.30 sati. Osim uvida dioničar, na osobni zahtjev i o vlastitom trošku, ima pravo na presliku navedenih materijala.

1. **Napomena**

Dioničari i punomoćnici dioničara koji žele sudjelovati u radu sazvane Skupštine Društva dužni su imati sa sobom osobnu iskaznicu, a punomoćnici i ovjerenu pisanu izjavu koju su potpisali dioničari vlastodavci i punomoćnici, te se preporučuje da budu nazočni u prostorijama za održavanje Skupštine najmanje 30 (trideset) minuta prije utvrđena termina početka rada Skupštine, radi pravodobna evidentiranja i utvrđivanja kvoruma za početak rada.

Obavijest o sazivanju Skupštine Društva objavit će se najmanje u jednim dnevnim novinama, koje se izdaju u Federaciji Bosne i Hercegovine, te na službenoj mrežnoj stranici Društva.

Nadzorni odbor Društva